Ukážka z elektronickej knihy

Dielo je autorsky chránené. Všetky práva, najmä rozmnožovať a rozširovať, rovnako ako právo prekladu, sú vyhradené. Žiadna časť tohto diela sa nesmie bez písomného súhlasu majiteľa autorských práv reprodukovať, spracovávať, rozmnožovať alebo rozširovať vo forme fotokópií, mikrofilmov a ani inými metódami použitia elektronických systémov ukladania do pamäte.

Marshall B. Rosenberg: Nenásilná komunikácia

Z anglického originálu Nonviolent Communication 3rd Edition,

ktorý vydalo vydavateľstvo PuddleDancer Press, 2240 Encinitas Blvd.,

Ste. D-911, Encinitas, CA 920 24, USA.

Copyright © 2015 by Marshall Rosenberg

All rights reserved.

Všetky práva vyhradené.

Translation © Denisa Jahičová 2023

Cover & interior design © Lightbourne

Redakčne upravil: Albert Lučanský

Sadzba a zalomenie: Samuel Ryba – Design Ryba

Tlač: FINIDR, s.r.o., Český Těšín, Česká republika

Vydal AKTUELL vydavateľstvo, s.r.o., Bratislava, Slovenská republika

Slovak edition © AKTUELL 2023

ISBN 978-80-89873-55-5

Vytvorenie elektronickej verzie Dibuk, s. r. o., 2023

Čo sa hovorí o nenásilnej komunikácii?

Podnikanie:

„Nenásilná komunikácia je jednou z najlepších kníh, aké som čítal ako majiteľ firmy a súčasne ako manžel a otec. Táto kniha nie je nový titul, no z môjho pohľadu sa oveľa lepšie ako iné knihy venuje odhaľovaniu kľúčových princípov a postupov výnimočnej komunikácie. Je to tiež prvá kniha, ktorú zadal prečítať Satya Nadella svojmu tímu vedúcich pracovníkov, čo svedčí o mnohom.“

— Ben Peterson, BambooHR

Táto kniha je odporúčaná Radou pre ľudské zdroje časopisu Forbes ako povinné čítanie pre pozitívny vplyv na to, ako pristupovať k práci.

„Jedna z kníh, ktorú som ako prvú odporúčal prečítať každému, keď som nastúpil do práce, bola práve Nenásilná komunikácia, lebo som ňou dokázal kolegom povedať: Pozrite, poďme sa uistiť, že sme empatickí voči potrebám toho druhého, lebo to si práca vyžaduje.“

— Prepis z televízneho kanálu CNBC,

Microsoft CEO Satya Nadella Sits Down with CNBC’s Jon Fortt

„Táto kniha sa mi veľmi páči a odporučil som ju viacerým spolupracovníkom. Mne ju odporučil inštruktor, keď som mal problémy s poskytovaním priamej spätnej väzby ľuďom, na ktorých dozerám, bez toho, aby som zranil ich city. Kniha mi pomohla odstrániť odsudzovanie zo svojho prejavu a sústrediť sa na želaný výsledok. Je to pomerne rýchle čítanie a môžem sa na ňu ľahko odvolať, keď sa pripravujem na náročný rozhovor.“

— Online recenzia

„Táto kniha mi zmenila život, keďže som mal problémy na nefunkčnom pracovisku. Poskytla mi zručnosti, ktoré som potreboval, aby som získal rešpekt a mohol byť v práci viac produktívny. Vrelo ju odporúčam každému, kto musí pracovať a žiť s ostatnými.“

— Online recenzia

Komunikácia:

„Nenásilná komunikácia môže zmeniť svet. A čo je ešte dôležitejšie, môže zmeniť váš život. Nemôžem túto knihu dostatočne odporučiť.“

— Jack Canfield, Slepačia polievka pre dušu

„V tejto knihe nájdete úžasne účinný jazyk na to, ako povedať, čo máte na mysli a na srdci. Rovnako ako mnoho ďalších zásadných a elegantných systémov, je na prvý pohľad jednoduchý, náročný na používanie v zápale okamihu a mocný vo svojich výsledkoch.“

— Vicki Robinová, Your Money or Your Life (Vaše peniaze alebo váš život)

„Doktor Rosenberg priniesol do popredia jednoduchosť úspešnej komunikácie. Bez ohľadu na to, akému problému čelíte, jeho stratégie pre komunikáciu s druhými vás pripravia na to, aby ste vždy zvíťazili.“

— Tony Robbins, Awaken the Giant Within (Prebuďte v sebe obra)

a Unlimited Power (Neobmedzená moc)

„Metóda, ako sa ľudia môžu rozprávať spôsobmi, ktoré podporujú väčšie spojenie, porozumenie a súcit. Je použiteľná vo všetkých oblastiach života: ako komunikujeme s ostatnými v intímnych partnerských vzťahoch, v podnikaní, na medzinárodnej úrovni, a tiež ako sa správame, keď sme sami so sebou – či sme sami sebe najlepším priateľom alebo sa kritizujeme. Učenie a praktizovanie tohto procesu obohatili môj život nespočetnými spôsobmi.“

— Online recenzia

„Úžasné. Empatia, aktívne počúvanie, súcit. Táto kniha vám pomôže zlepšiť kvalitu života, vzťahov s kolegami, priateľmi, rodinou.“

— Online recenzia

„Zistil som, že je to pravdepodobne najužitočnejšia kniha, ktorú som v živote čítal, a prečítal som ju pravdepodobne desaťkrát.“

— Online recenzia

„Ak chcete byť vypočutí a počúvať, čo vám vaši blízki skutočne hovoria, čo sa skrýva za ich slovami, prečítajte si túto knihu! Zmení vám život.“

— Online recenzia

„Nikdy som nečítal jasnejšiu, priamočiarejšiu a rozumnejšiu knihu o komunikácii. Úžasne ľahko sa číta, obsahuje skvelé príklady a vyzýva čitateľa zaviesť to, čo sa naučí, do praxe – táto kniha je skutočným darom pre nás všetkých.“

— Online recenzia

„Nenásilná komunikácia je jazyk osvietenia. Taký jednoduchý a pritom taký náročný. Používanie nenásilnej komunikácie môže zmeniť váš život, vniesť zrozumiteľnosť do vášho myslenia a zmeniť vaše vzťahy.“

— Online recenzia

Riešenie konfliktov:

„Nenásilná komunikácia je jedným z najužitočnejších procesov, ktoré sa kedy naučíte.“

— William Ury, Ako dosiahnuť súhlas

„Osvojíte si jednoduché nástroje na upokojenie hádok a vytváranie súcitných spojení so svojou rodinou, priateľmi a ďalšími známymi.“

— John Gray, Muži sú z Marsu, ženy z Venuše

„Je to spôsob, ako vystúpiť z paradigmy konfliktov typu ‚Kto má pravdu, kto sa mýli?‘ a namiesto toho si uvedomiť, že ľudia vždy konajú tak, aby sa pokúsili uspokojiť svoje potreby. Nikto sa nemýli; ide len o to, aby sme našli stratégie, ako uspokojiť potreby toho druhého.“

— Online recenzia

„Podobne ako Noam Chomsky aj Rosenbergova práca je vo svojej podstate radikálna, rozvracia celý náš pôvodný systém moci: medzi deťmi a dospelými, duševne zdravými a chorými, zločincami a zákonom. Rosenbergovo rozlišovanie medzi trestajúcou a ochrannou silou by malo byť povinným čítaním každému, kto tvorí zahraničnú politiku alebo zaisťuje bezpečnosť v našich uliciach.“

— D. Killian, reportér, On The Front Line, Cleveland Free Times

„Rosenberg opisuje, ako sa v mnohých konfliktoch, po tom, čo sú ‚nepriatelia‘ schopní vypočuť si potreby toho druhého, dokážu na základe súcitu prepojiť a nájsť nové riešenia predtým ‚nemožných‘ patových situácií. Ak sa chcete naučiť spôsoby zručnejšieho prejavu, vrelo odporúčam túto prehľadnú, ľahko čitateľnú knihu.“

— Diana Lionová, Buddhist Peace Fellowship, Turning Wheel Magazine

„V našej súčasnej ére necivilizovanej diskusie a podlej demagógie sú princípy a praktiky nenásilnej komunikácie rovnako aktuálne ako nevyhnutné na mierové riešenie konfliktov, osobných a verejných, domácich a medzinárodných.“

— Midwest Book Review, Taylor’s Shelf

„Bezpochyby najlepšia kniha, akú som čítal. Vo svojom programe intervencie proti násiliu v rodine a na kurze zvládania hnevu som použil všetky koncepty uvedené v knihe. Ľudia, ktorých som učil, si obľúbili dni, keď sme sa zaoberali myšlienkami obsiahnutými v tejto knihe. Vrelo ju odporúčam každému, kto chce nájsť zdravší spôsob komunikácie a spojenia s druhými.“

— Online recenzia

„V konfliktných situáciách sa emócie zvyčajne vystupňujú a keď ľudia nemajú jazyk, ktorým by presne vyjadrili svoje pocity a to, čo ich poháňa, čo často nemajú, je to ako na rozbúrenom mori bez kormidla. Ľudia sa zmietajú na vlnách, plachty sa trhajú a vzťah uviazne na bolestivom mieste, ktoré je na míle vzdialené od toho, kde by mohol zakotviť.“

— Rachelle Lambová, trénerka nenásilnej komunikácie

Vzdelávanie:

„Prostredníctvom presvedčivých príkladov z reálneho života Rosenberg privádza proces nenásilnej komunikácie k životu. Moji vysokoškolskí študenti, najmä tí starší, sa so mnou podelili, že čítanie tejto knihy im zmenilo životy. Sám sa snažím praktizovať jednotlivé kroky v každodenných interakciách, na stretnutiach a v triede, čo má na mňa tiež silný účinok.“

„Táto kniha by mala byť povinným čítaním na strednej alebo vysokej škole. Zručnosti hovoriť o svojich skutočných potrebách, ktoré nás táto kniha učí, sú neoceniteľné a praktické. Treba si ju prečítať.“

— Online recenzia

Zdravie/liečba/starostlivosť o seba:

„Marshall Rosenberg nám poskytuje najúčinnejšie nástroje na podporu zdravia a vzťahov. Nenásilná komunikácia spája dušu s dušou, a preto sa v mnohých prípadoch podieľa na liečení. Je to chýbajúci prvok v tom, čo robíme.“

— Deepak Chopra, Ako spoznať Boha a Ageless Body and Timeless Mind (Nesmrteľné telo, nekonečná duša)

„Myslel som si, že to bude kniha o komunikácii s druhými, avšak ďalším prekvapením bolo, že mi poskytla schopnosť vidieť, ako komunikujem sám so sebou... všetky vnútorné monológy, ktoré prebiehajú v mojej hlave. Teraz som k sebe láskavejší a chápavejší, čo znamená... áno, som láskavejší a chápavejší aj k ostatným!“

— Online recenzia

„Nenásilná komunikácia je hlavným návodom, ako zlepšiť váš výkon v empatii, ktorá je jednou zo základných kompetencií emocionálnej inteligencie.“

— Online recenzia

„Táto kapitola sa mi páčila, lebo mi pomohla previesť svoje sebahodnotenie do vyjadrenia vlastných neuspokojených potrieb. Teraz vidím, že keď sa hnevám na seba, je to preto, že moje konanie nebolo v súlade s mojimi hodnotami. Vidieť veci z tejto perspektívy mi pomáha oľutovať svoje konanie a posunúť sa do fázy odpustenia sebe samému tým, že sa spojím s konkrétnou potrebou, ktorú som sa snažil uspokojiť, keď som použil stratégiu, ktorú teraz ľutujem.“

— Online recenzia

„Táto kniha mi zmenila život! Najviac sa zmenilo to, ako sa správam k sebe. Ďakujem ti, Marshall!“

— Online recenzia

Intímne vzťahy:

„Okrem toho, že zachránila naše manželstvo, nenásilná komunikácia nám pomáha napraviť vzťahy s našimi dospelými deťmi a lepšie si rozumieť s rodičmi a súrodencami.“

— Čitateľ z Arizony

„Štyridsať rokov som sa snažil získať empatiu svojho otca. Po

prečítaní iba polovice tejto knihy som dokázal vyjadriť, čo chcem, spôsobom, ktorý si konečne dokázal vypočuť, a dal mi to, čo som potreboval. Bol to dar, ktorý sa nedá opísať slovami.“

— Online recenzia

„Táto kniha je nevyhnutným čítaním pre každého, kto sa snaží ukončiť cyklus frustrujúcich hádok vo svojom vzťahu, a pre rodičov, ktorí chcú ovplyvniť správanie svojich detí tým, že v nich prebudia súcit, než aby dosiahli slepú poslušnosť.“

— Online recenzia

Rodičovstvo a rodinná komunikácia:

„Nenásilná komunikácia mi umožnila prekonať toxické následky výchovy a nájsť v sebe milujúceho rodiča a človeka, ktorý bol vo mne zamknutý. Doktor Rosenberg vytvoril spôsob, ako zmeniť násilie vo svete.“

„To, čo sa začalo ako hľadanie lepšieho systému disciplíny pre naše šesťročné dieťa, sa ukázalo ako filozofický prístup a komunikačný nástroj, ktorý mení to, ako sa správame k druhým a sebe samým.“

— Online recenzia

Osobný rast:

„Len veľmi málo kníh mi zmenilo život, prinútilo ma prehodnotiť, kto som a ako sa prezentujem svetu.“

— Online recenzia

„Nenásilná komunikácia od Marshalla Rosenberga je skvelá kniha, ktorá nás učí, ako súcitne hovoriť s ľuďmi – aj keď ste vy (alebo oni) nahnevaní.“

— Joe Vitale, Spiritual marketing (Duchovný marketing), The Power

of Outrageous Marketing (Sila poburujúceho marketingu)

„Revolučný spôsob vnímania jazyka. Ak dostatok ľudí skutočne využije materiál z Nenásilnej komunikácie, možno budeme čoskoro žiť v pokojnejšom a súcitnejšom svete.“

— Wes Taylor, Progressive Health

„Toto je najstručnejšia a najjasnejšie napísaná príručka o medziľudskej komunikácii, s ktorou som sa kedy stretol. Táto kniha ma vyzvala byť zmenou, ktorú chcem vidieť vo svojom svete.“

— Online recenzia

„Patrím k ľuďom, ktorí sú k sebe veľmi kritickí. Táto kniha ma učí mať sa rád, aby mi mohlo skutočne záležať na druhých. Môže vydláždiť cestu k mieru medzi ľuďmi, rôznymi etnickými skupinami, krajinami atď. Verím, že náš svet to naozaj potrebuje.“

— Online recenzia

Väzenie:

„Pre odsúdených ponorených do prostredia, čo zintenzívňuje a posilňuje konflikt, je objavenie tejto metodológie, ktorá krok za krokom obhajuje súcit prostredníctvom komunikácie, nesmierne oslobodzujúce.“

— Dow Gordon, tréner nenásilnej komunikácie v jednotke

s minimálnym stupňom stráženia, väzenie Monroe Correctional

Complex, projekt Freedom Prison, Seattle, Washington

Duchovnosť:

„Čo sa týka nenásilia a duchovného aktivizmu, Marshall Rosenberg je zásah do čierneho! Uplatňovanie konceptov spomenutých v týchto knihách povedie čitateľa k podpore súcitu vo svete.“

— Marianne Williamsonová, Everyday Grace (Každodenná modlitba), čestná predsedníčka organizácie Peace Alliance

Terapia:

„Kvalita empatie, ktorú som teraz schopný poskytnúť, oživila moju terapeutickú prax. Táto kniha mi dáva nádej, že môžem prispieť k blahu svojich klientov a tiež sa spojiť s mojimi priateľmi a rodinou na hlbokej úrovni. Empatické zručnosti, ktoré sú v nej opísané krok za krokom, sa môže naučiť každý.“

— Online recenzia

„Nikdy som nečítala jasnejšiu, priamočiarejšiu a bystrejšiu knihu o komunikácii. Po štúdiu a vyučovaní asertivity od 70. rokov minulého storočia je táto kniha oživením. Rosenberg poskytuje geniálny náhľad na prepojenie pocitov, potrieb a prevzatie zodpovednosti a vytvára skutočný nástroj.“

— Online recenzia

Predslov

Deepak Chopra, MD

Zakladateľ strediska Chopra Center for Wellbeing a autor viac než osemdesiatich kníh preložených do viac ako štyridsiatich troch jazykov vrátane dvadsiatich dvoch bestsellerov podľa novín The New York Times

Nikto si nezaslúži našu vďaku viac ako zosnulý Marshall Rosenberg, ktorý prežil svoj život presne tak, ako znie názov jednej z jeho kníh: Speak Peace in a World of Conflict (Komunikáciou k mieru vo svete konfliktu). Nadšene si uvedomoval mravnú zásadu (alebo varovanie), ktorá je obsiahnutá v podtitulku tejto knihy: Čo povieš ďalej, zmení tvoj svet. Osobná realita vždy obsahuje príbeh a príbeh, ktorý žijeme a začína sa od detstva, je založený na jazyku. To sa stalo základom Marshallovho prístupu k riešeniu konfliktov – aby ľudia komunikovali spôsobom, ktorý vylučuje odsudzovanie, obviňovanie a násilie.

Skrivené tváre protestujúcich na uliciach, ktoré vidíme v znepokojujúcich záberoch vo večerných správach, sú viac než zábery. Každá tvár, každý výkrik, každé gesto má svoju históriu. Každý sa drží svojej histórie zubami-nechtami, lebo je v nej zakotvená naša identita. Takže keď Marshall obhajoval nenásilné rozhovory, obhajoval zároveň aj novú identitu. Plne si túto skutočnosť uvedomoval. Ako uvádza o nenásilnej komunikácii a úlohe sprostredkovateľa v tomto vydaní: „Snažíme sa žiť s iným hodnotovým systémom a zároveň žiadame, aby sa veci zmenili.“

V jeho vízii nového hodnotového systému sa konflikty riešia bez zvyčajných frustrujúcich kompromisov. Namiesto toho k sebe bojujúce strany pristupujú s rešpektom. Pýtajú sa na potreby toho druhého a v atmosfére zbavenej vášní a predsudkov dosiahnu spojenie. Pri pohľade na svet plný vojny a násilia, kde je normou myslieť v zmysle my proti nim a kde krajiny môžu prelomiť všetky putá civilizovanej existencie, aby páchali neznesiteľné zverstvá, sa zdá byť nový hodnotový systém veľmi vzdialený. Na jednej európskej konferencii pre sprostredkovateľov skeptik skritizoval Marshallov prístup a označil ho za psychoterapiu. V ľudovej reči, nežiada nás len o to, aby sme jednoducho zabudli na minulosť a spriatelili sa, čo je mizivá vyhliadka nielen vo vojnou zničených oblastiach, ale aj pri každom rozvode?

Hodnotové systémy sú zabalené v batožine každého svetonázoru. Nielenže sa im nedá vyhnúť, ale ľudia sú na ne dokonca hrdí – na celom svete existuje dlhá tradícia oceňovania bojovníkov, ktorých sa zároveň bojíme. Prívrženci Junga nám hovoria, že archetyp Marsa, nestáleho boha vojny, je zakorenený v podvedomí každého z nás, vďaka čomu sú konflikty a agresia nevyhnutné. Sú akousi neodmysliteľnou neresťou.

Existuje však aj alternatívny pohľad na ľudskú povahu, výstižne vyjadrený v tejto knihe, ktorý treba vziať do úvahy, pretože je našou jedinou skutočnou nádejou. Podľa tohto pohľadu nie sme našimi príbehmi. Tieto príbehy sú fikcie, ktoré sme si sami vytvorili a ktoré zostávajú nedotknuté vďaka zvyku, skupinovému nátlaku, starému formovaniu a nedostatočnému sebauvedomeniu. Dokonca aj najlepšie príbehy sa podieľajú na násilí. Ak chcete použiť silu na ochranu svojej rodiny, brániť sa pred útokom, bojovať proti zločinu, predchádzať trestným činom a zapojiť sa do takzvanej „dobrej vojny“, nechali ste sa zlákať sirénou násilia. Ak sa rozhodnete vycúvať, existuje značná šanca, že sa spoločnosť obráti proti vám a vynúti si odplatu. Skrátka, nájsť cestu von nie je jednoduché.

V Indii existuje starobylý model nenásilného života, ktorý je známy ako áhinsa, čo je ústredný prvok nenásilného života. Áhinsa sa zvyčajne definuje ako nenásilie, hoci význam tohto konceptu siaha od pokojných protestov Mahátmu Gándhího až po Alberta Schweitzera a jeho úctu k životu. „Neubližuj“ je prvá axióma áhinsy. Čo na mňa tak zapôsobilo na Marshallovi Rosenbergovi, ktorý zomrel vo veku osemdesiat rokov, len šesť týždňov predtým, ...

Koniec ukážky